CELEX: 62006CO0505
Language: bg
Date: 2007-12-07 00:00:00
Title: Определение на Съда (седми състав) от 7 декември 2007 г.#Agenzia Dogane Circoscrizione Doganale di Genova срещу Euricom SpA.#Искане за преюдициално заключение: Commissione tributaria regionale di Genova - Италия.#Член 104, параграф 3, първа алинея от Процедурния правилник - Митнически кодекс на Общността - Активно усъвършенстване - Споразумение за асоцииране - Предварителен износ на ориз за трета страна, обвързана от споразумение за митнически преференции - Член 216 от Митническия кодекс.#Дело C-505/06.

Определение на Съда (седми състав) от 7 декември 2007 г. — Agenzia Dogane Circoscrizione Doganale di Genova/Euricom
      (Дело C‑505/06)
      „Член 104, параграф 3, първа алинея от Процедурния правилник — Митнически кодекс на Общността — Активно усъвършенстване — Споразумение за асоцииране — Предварителен износ на ориз за трета страна, обвързана от споразумение за митнически преференции — Член 216 от Митническия кодекс“
      Митнически съюз — Възникване на митническо задължение в случай на получаване на преференциално тарифно третиране в трета страна (член 115,
         параграф 1, буква б) и член 216 от Регламент № 2913/92 на Съвета) (вж. точка 26 и диспозитива)
      
      Предмет
      
         
               Преюдициално запитване — Commissione tributaria regionale di Genova — Тълкуване на член 114, член 115, параграфи 1 и 3 и член 216
                  от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (ОВ
                  L 302, стр. 1; Специално издание на български език, 2007 г., глава 2, том 5, стр. 58) — Ориз, изнасян в режим на активно усъвършенстване
                  за трета страна, обвързана от споразумение за митнически преференции
               
            Диспозитив
      Член 216 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността,
         изменен с Регламент (ЕО) № 2700/2000 г. на Европейския парламент и на Съвета от 16 ноември 2000 г., се прилага спрямо операциите
         по активно усъвършенстване, посочени в член 115, параграф 1, буква б) от същия регламент, в които компенсаторните продукти
         са изнесени извън Европейската общност преди внасянето на вносните стоки.